Maailma enimkasutatud otsingumootori omanik Google Inc hakkab internetis levitama MTV videoklippe ja müüma täisepisoode, kirjutas Bloomberg.
Google ja MTV omanikfirma Viacom otsivad võimalusi kasvaval videoreklaamimise online-turul, kuna üha rohkem kliente kasutavad populaarsete saadete vaatamiseks internetti. Online-videoreklaamide turg peaks 2007 aastal võrreldes 2005 aastaga peaaegu kolmekordistuma.
„See tehing sobib ideaalset meie strateegiaga, tahame pakkuda oma vaatajaskonnale, sõltumata nende asukohast, parimat sisu.” ütles Viacomi tegevdirektor Tom Freston.
Google hakkab MTV klippe internetis näitama selle kuu lõpus.
Nasdaqi järelturul on Google aktsia täna tõusnud 0,1% - 374.20 USA dollari tasemeni.